Pirkimo sąlygų 3 priedas 

Kokybės kriterijai ir jų vertinimas 


	1. BENDROSIOS NUOSTATOS

1.1. Perkančiosios organizacijos neatmesti pasiūlymai vertinami atsižvelgiant į kainą bei kokybės kriterijų pagal šiame priede nurodytą tvarką.
1.2. Ekonomiškai naudingiausias pasiūlymas – tai pasiūlymas, kurio ekonominio naudingumo balas, apskaičiuotas pagal toliau nustatytus pasiūlymų vertinimo kriterijus ir sąlygas, yra didžiausias

	2. PASIŪLYMŲ VERTINIMO KRITERIJAI 

2.1. Kriterijų tarpusavio santykis yra nustatomas pagal lyginamuosius svorius: 
2.1.1. Pirmas kriterijus - Kaina (C). Kriterijaus lyginamasis svoris ekonominio naudingumo įvertinime X=97.
[bookmark: _Hlk66700514]2.1.2. Antras kriterijus – Kokybė (K). Kriterijaus lyginamasis svoris ekonominio naudingumo įvertinime K = 3:

	3. BALŲ APSKAIČIAVIMAS

3.1. Tiekėjo pasiūlymo ekonominio naudingumo balas (S) apskaičiuojamas sudėjus tiekėjui skirtus balus už visus vertinimo kriterijus taikant formulę S=C+K.
3.2. Kiekvieno tiekėjo pasiūlymo pirmo kriterijaus - pasiūlymo kainos (C) balas apskaičiuojamas mažiausios pasiūlytos kainos (Cmin) ir vertinamo pasiūlymo kainos (Cp) santykį padauginus iš kainos lyginamojo svorio (X). Pasiūlymo kainos balo apskaičiavimui taikoma formulė C=(Cmin/Cp)*X.
3.3. Kiekvieno tiekėjo pasiūlymo kokybės kriterijaus (K) balai apskaičiuojami šia tvarka:

	Kriterijus 
	Kokybinis privalumas, už kurį skiriama balų, kai tenkinamas minimalus reikalavimas
	Kriterijaus balas
	Balo skyrimo sąlyga

	K
	Tiekėjas teikdamas paslaugas (laboratorinių tyrimų paslaugos ) savo vykdomoje  veikloje taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus. 
Tiekėjas turi pateikti nepriklausomos įstaigos išduoto galiojančio sertifikato, patvirtinančio, kad Tiekėjas laikosi reikalaujamos aplinkos apsaugos vadybos sistemos standartų, skaitmeninę kopiją. Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

	K = 0
	Tiekėjas  savo veikloje netaiko LST EN ISO 14001 arba EMAS ar  kitų aplinkos apsaugos vadybos standartų, pagrįstų  atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus

	
	
	K = 3
	Tiekėjas  savo veikloje taiko LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus




	4. Informavimas APIE VERTINIMO REZULTATUS 

4.1. Perkančioji organizacija pranešime apie sudarytą pasiūlymų eilę arba laimėjusį pasiūlymą nurodo kiekvieno pasiūlymo Kokybės kriterijaus balą (K), kainą ir bendrą pasiūlymo ekonominio naudingumo balą (S). Pasiūlymų eilė sudaroma ekonominio naudingumo balo (S) mažėjimo tvarka.

